Alan Clayton

Cynhyrchydd a chyfarwyddwr ffilm a theledu o Rosllannerchrugog, Wrecsam, Cymru oedd Alan Clayton (1941 – 4 Tachwedd 2020). Bu'n gyfrifol am nifer o ffilmiau a chyfresi cynnar S4C, BBC, HTV a Bwrdd Ffilmiau Cymraeg cyn hynny, gan gynnwys We Are Seven (1989), Newid Gêr (1980), Old Scores (1991), Ballroom (1988) a'r gyfres gyntaf o Minafon (1983). Enillodd ddwy Wobr BAFTA Cymru am y dramâu gorau sef Old Scores ym 1993 a We Are Seven ym 1991. Enillodd sawl wobr Ryngwladol am ei ffilm Better Days (1990). 

 Gyrfa 
Derbyniodd ei addysg cynnar yn Ysgol Rhiwabon. Cychwynodd ei yrfa gyda'r Gwasanaeth Sifil, cyn troi at y theatr pan gafodd gyfle i weithio yn y Library Theatre, Manceinion. Gweithiodd am rai blynyddoedd mewn gwahanol theatrau ar yr ochor rheoli llwyfan, cyn ymuno â'r BBC a wedyn Granada, a HTV ym 1977. Bu'n Oruchwyliwr Drama i HTV yn y 1980au a'r 1990au.

Treuliodd gyfnod yn cyfarwyddo cynyrchiadau theatr i Gwmni Theatr Cymru gan gynnwys drama Meic Povey Cofiant y Cymro Olaf a drama Gwenlyn Parry, Sal.

Ym 1983, sefydlodd ei gwmni teledu ei hun i gynhyrchu'r gyfres Minafon ar gyfer S4C, cyn i Ffilmiau Eryri ei chynhyrchu o'r ail-gyfres ymlaen.

Ym 1993, bu ynghanol helynt yn y llysoedd dros y ffilm The Marshal gydag Alfred Molina, ffilm roedd Clayton wedi'i chyfarwyddo. Derbyniwyd cwyn bod HTV wedi torri cytundeb gyda chwmni ffilm Portobello Productions dros hawliau'r ffilm.

Bu farw ar y 4 Tachwedd 2020 yn 79 oed. Roedd yn briod ers 1973 ac mae ganddynt 2 o blant.

 Cynyrchiadau 
(detholiad)

 Theatr 

 Cofiant y Cymro Olaf (1979) Cwmni Theatr Cymru
 Mwstwr yn y Clwstwr (1979) Cwmni Theatr Cymru
 Sal (1980) Cwmni Theatr Cymru

 Ffilm a Theledu 

 Newid Gêr (1980)
 Mae'r Gelyn Oddi Mewn (1981)
 Aelwyd Gartrefol (1983)
 Meistres y Chwarae (1984)
 Taff Acre
 Minafon (1983)
 Camau Toellog (1984)
 Pobol y Cwm
 Better Days (1987) - Gwobr RTS Cymru [Royal Television Society] am y cyfraniad gorau i deledu ym 1988 a dwy wobr yn yr 29ain Ŵyl Gwobrau Teledu ym Monte-Carlo. 
 Ballroom (1988)
 We Are Seven (1989)
 A Christmas Story (1990)
 Old Scores (1991)
 Jazz Detective (1992) ITV
 The Marshal (1993)
 Cyfeiriadau 

Categori:Genedigaethau 1941
Categori:Marwolaethau 2020
Categori:Pobl o Wrecsam
Categori:Cyfarwyddwyr o Gymru
Categori:Cyfarwyddwyr ffilm
Categori:Teledu Cymraeg
Categori:Ffilmiau Cymraeg
Categori:Enillwyr Gwobr BAFTA Cymru